b'\n_START_ARTICLE_\nHondrula\n_START_PARAGRAPH_\nHondrula je okroglo zrno, ki ga lahko najdemo v hondritih. Beseda izvira iz gr\xc5\xa1ke besede hondros, kar pomeni zrno. Hondrule se nastajale kot raztaljene ali delno raztaljene kapljice v vesolju preden so vrasle v asteroide. Hondrule tako predstavljajo najstarej\xc5\xa1o snov v Oson\xc4\x8dju. Verjetno so bile tudi osnovni material pri nastajanje planetov. V velikem \xc5\xa1tevilu jih najdemo v posebni skupini meteoritov, ki so jim dale ime hondriti. V meteoritih so vgrajene v drobnozrnato osnovo (matrica). Hondrule poznajo \xc5\xbee od leta 1820, ko jih je opisal Jacques Louis de Bourbon (1751-1825) kot zanimive kroglice v meteoritih. Ime jim je dal leta 1869 Gustav Rose.\n_START_SECTION_\nNastanek hondrul\n_START_PARAGRAPH_\nHondrule predstavljajo nastarej\xc5\xa1o snov v Oson\xc4\x8dju. Danes vemo, da so iz prvotne snovi, ki je bila zelo hitro segreta (1 minuto ali \xc5\xa1e manj) do temperature okoli 1900\xc2\xb0C. Nastale so kroglice, ki so se ohladile v nekaj urah. Ni pa znan izvor energije, ki je povzro\xc4\x8dil taljenje. Prav tako ni znano, kje se je to dogajalo. Mo\xc5\xbeno je tudi, da je sestavina osnovne snovi v kateri so hondrule, iz prav tak\xc5\xa1ne snovi kot sestavljajo hondrule. Veliko teorij trdi., da so hondrule nastale \xc5\xbee v oblaku, iz katerega je nastalo Sonce ali pa v protoplanetnem disku.'